'ટ્રાય કરીશ.' આદિત્યે ઉત્સાહથી કહ્યું. એને ફરી વાર શુભેચ્છા પાઠવીને વિભાકર પોતાના રૂમમાં ગયો. ગોધાવીમાં જ્યારે પ્રભાતસિંહને મળવાનું હતું ત્યારે રોલો પાડવા માટે ભપકાદાર ડ્રેસ પહેરેલો અને એમાંથી તો મોટી રામાયણ થઇ ગયેલી. મનોમન એ પ્રસંગ યાદ કરીને વિભાકર હસી પડ્યો. વાદળી રંગનું ઝીણી ચેક્સવાળું શર્ટ અને કાળું પેન્ટ પહેલીને એણે કારની ચાવી હાથમાં લીધી અને બૂટ પહેરીને રૂમમાંથી બહાર નીકળ્યો.